L'ibón de Plan u Basa de la Mora (/'basa la 'mora/)  ye un ibón u lago que s'ha feto en una fondada de sobreexcavación glacial y se troba a'l cabo d'el camín d'as colladetas de l'Ibón y la Ribereta, en a cuenca alta d'el barranco de l'Ibón, que mes ta baixo s'achunta en Plan d'Escún con el Cinqueta. La basa tien per el canto este la punta Meyodía y la penya de las Once que tan conoixidas son en a val de Chistau, y per l'ueste la punta d'es Litars (2612m) que la encaixonan ta par de la planeta de l'Ibón. Entre totas chuntas fan el macizo de Cotiella en el municipio de Plan debant de Chistén.